
IEPIRKUMU KOMISIJA

2023. gada 23. novembrī
Ieinteresētajiem piegādātājiem

Publisko iepirkumu likuma 9. panta kārtībā veiktā iepirkuma
“Ēkas konservācijas būvniecības ieceres dokumentācijas izstrāde un konservācijas darbi objektā “Aptieka”, Strazdes pagastā”,
identifikācijas Nr. TNP 2023/104

IEINTERESĒTĀ PIEGĀDĀTĀJA JAUTĀJUMI UN TALSU NOVADA PAŠVALDĪBAS IEPIRKUMU KOMISIJAS ATBILDES

Talsu novada pašvaldības Iepirkumu komisija 4 (četru) locekļu sastāvā (turpmāk – Komisija) sniedz atbildes uz ieinteresētā piegādātāja (turpmāk – Pretendents) iesniegtajiem jautājumiem par iepirkumu “Ēkas konservācijas būvniecības ieceres dokumentācijas izstrāde un konservācijas darbi objektā “Aptieka”, Strazdes pagastā”, identifikācijas Nr. TNP 2023/104, (turpmāk – Iepirkums):

Jautājums Nr. 1: 
Lai sagatavotu piedāvājumu iepirkumā “Ēkas konservācijas būvniecības ieceres dokumentācijas izstrāde un konservācijas darbi objektā “Aptieka”, Strazdes pagastā” Identifikācijas Nr. TNP 2023/104, lūdzu iesniegt veicamo darbu aprakstu un izmantojamos būvizstrādājumus. Tabulu iesniegt xls formātā.
Atbilde:
Komisija, sadarbojoties ar Iepirkuma tehniskās specifikācijas sagatavotāju, paskaidro, ka Iepirkums tiek rīkots kā apvienotais projektēšanas un būvdarbu iepirkums. Tajā paredzēts, ka pretendents, kuram būs piešķirtas līguma slēgšanas tiesības, veic gan būvniecības ieceres dokumentācijas izstrādi, kas ir jāsagatavo saskaņā ar normatīvajiem aktiem, gan arī realizē būvdarbus. Tas nozīmē, ka pretendents, kam būs piešķirtas līguma slēgšanas tiesības, pamatojoties uz Tehniskajā specifikācijā un Tehniskās apsekošanas atzinumā minēto informāciju, kā arī veicot objekta obligāto apsekošanu, pats nosaka nepieciešamo konservācijas darbu sarakstu, risinājumus, izmantojamos būvizstrādājumus un materiālus.

Jautājums Nr. 2: 
Lūdzu precizēt vai būs jāizstrādā konservācijas projekts vai būvprojekts.
[bookmark: _GoBack]Atbilde: 
Komisija, sadarbojoties ar Iepirkuma tehniskās specifikācijas sagatavotāju, paskaidro, ka ēkas konservācijas būvniecības ieceres dokumentācijas izstrāde ir jāveic atbilstoši Ministru kabineta 2014. gada 2. septembra noteikumu Nr. 529 “Ēku būvnoteikumi” 25. punktam, kurš nosaka, ka:
“25. Ja ekspluatācijā pieņemtas ēkas stāvoklis neatbilst Būvniecības likuma 9. pantā noteiktajām būtiskajām prasībām attiecībā uz būves lietošanas drošību, mehānisko stiprību un stabilitāti vai ja ēka nonākusi tādā tehniskajā stāvoklī, ka kļuvusi bīstama, tad, ierosinot šādas ēkas konservāciju, institūcijā, kura pilda būvvaldes funkcijas, iesniedz paskaidrojuma raksta I daļu, kurai pievieno šo noteikumu 8. un 9.1 punktā minētos dokumentus, kā arī šādus dokumentus un informāciju:
25.1. ēkas konservācijas darbu veikšanas projektu, kurā ietver:
25.1.1. skaidrojošu aprakstu par konservācijas veikšanu un nepieciešamo konservācijas darbu sarakstu;
25.1.2. risinājumus vai, ja nepieciešams, grafisko daļu būvkonstrukciju noturības zudumu un ēkas elementu turpmākās bojāšanās novēršanai;
25.1.3. risinājumus bīstamības cilvēku dzīvībai un veselībai vai videi novēršanai;
25.2. darbu organizēšanas projektu, ja pašvaldība lēmumā par ēkas konservāciju to ir norādījusi;
25.3. citus dokumentus, kas raksturo ēku un nepieciešami lēmuma pieņemšanai.”

Komisijas priekšsēdētājs 	                         (paraksts)*			          D. Pētersons

